**Obchodná verejná súťaž**

Zámer a spôsob prenechania majetku obce Hruštín do nájmu formou obchodnej verejnej súťaže podľa § 9a ods. 1 písm. a), ods. 2 v spojení s ods. 9 zákona č. 138/1991 Zb. o majetku obcí (ďalej len „zákon o majetku obcí“)

Obec Hruštín podľa § 9a ods. 1 písm. a), ods. 2 v spojení s ods. 9 zákona o majetku obcí a v súlade s uznesením Obecného zastupiteľstva obce Hruštín č.32/2023 zo zasadnutia konaného 24.02.2023, **zverejňuje zámer** prenechať titulom nájomnej zmluvy na užívanie nebytové priestory v stavbe so súpisným číslom 305, na parc. C-KN č. 728/1, k. ú. Hruštín, zapísaná na LV č. 3028, okres Námestovo, obec Hruštín, a to jednotlivo, dva samostatné súbory nebytových priestorov na 1. NP stavby a jeden samostatný súbor nebytových priestorov v podkroví stavby, ktoré sú špecifikované v podmienkach jednotlivých obchodných verejných súťaží. Súťaž sa začína dňom jej vyhlásenia oznamom zverejneným na úradnej tabuli Obce Hruštín. Obec Hruštín informatívne uverejní súťažné podmienky aj na webovom sídle obce: <https://www.hrustin.sk/>. Ponuky je možné predkladať najneskôr do 28.04.2023.